Ålesundraset

Ålesundraset var et ras som skjedde i 03.30-tiden onsdag morgen 26. mars 2008, da en fjellvegg raste ut og traff en boligblokk i Volsdalen-området av Sunnmørs-byen. 

Bakgrunn
Møre og Romsdal er et av landets mest ras- og skredutsatte fylker, og i 2006 gjennomførte Fylkesmannen en totalkartlegging av alle skred- og flomutsatte områder i fylket. Den mest vanlige bergarten på Sunnmøre er gneis, noe også fjellet bak boligblokken i Fjelltunvegen består av.

Byggingen av boligblokken startet i 2002, og den ble godkjent for innflytting så sent som i februar 2004 av Ålesund kommune.

Forløp
En fjellvegg bak en boligblokk i Fjelltunvegen 31 i Ålesund raste ut, og inn i boligblokken foran. Hele konstruksjonen ble forskjøvet syv-åtte meter fram og de to nederste etasjene raste sammen. Huset traff så en nedgravd propantank, derav ble det utviklet  brann med en sterk røykutvikling som førte til en svært liten sannsynlighet for å finne flere overlevende i bygningen.  Aftenposten: Ikke sikre på hvor mange som er savnet, 26. mars 2008 Et nytt ras i 08.00-tiden forverret situasjonen ytterligere, og store deler av nabolaget ble evakuert.

20 personer var inne i bygget da det begynte å rase. 15 personer ble fraktet til sykehus, der to personer fikk medisinsk behandling, mens fem var savnet og fryktet omkommet. To av de savnede ble funnet og bekreftet omkomne. NTB meldte dagen etter ulykken at de savnede var to enslige personer som bodde i hver sin leilighet, et samboerpar og datteren til et ektepar som bodde i bygget. Rbnett.no: Ett barn og fire voksne saknet i Ålesund, 27. mars 2008 

Det lokale brannvesenet sendte inn to brannfolk i bygget, som klarte å berge en skadd og fastklemt person fra ruinene. VG: - Gravde frem person i bygningsruinene, 26. mars 2008 Politiet og redningsmannskapene skal ikke ha registrert flere livstegn fra noen av de savnede i løpet av dagen. Cirka 25 personer fra brannvesenet i Oslo og Ålesund var med i redningsarbeidet.Aftenposten fakta 1. september 2008 Ålesund-raset. Side 8

Politiet har i ettertid fryktet at hele huset skal rase sammen, blant annet som følge av flere ras og fordi varmeutviklingen som følge av brannen svekker konstruksjonen ytterligere. Videre har det vært frykt for at en seks kubikkmeter stor propantank som er nedgravd på utsiden av bygningen skal eksplodere, noe som har medført at et område på 500 meter i diameter fra bygningen er evakuert. Nærmere 40 bygninger i området ble evakuert, og mellom 500 og 1000 personer måtte evakueres.  Dagbladet: Brannen i Ålesund sprer seg, 26. mars 2008

Utover dagen utviklet brannen seg, og spredde seg til 3. etasje av det sammenraste bygget, noe som medførte større vansker for rednings- og slukkearbeidet, samt økte risikoen for eksplosjon i propantanken.

Skader
Omkomne
Politiet offentliggjorde 27. mars navnene på de som da var savnet Dagbladet: Disse er savnet etter raset i Ålesund, 27. mars 2008:
 Kristin Krogen (23 år) fra Ålesund.
 Ronny Boger Vike (35 år) fra Ålesund.
 Gro Pedersen (46) fra Ålesund.
 Unni Søreide Rudi (52) fra Ålesund.
 Bjørn Olav Rudi (52) fra Ålesund.

En av de savnede ble funnet omkommet og brakt ut av ruinene 3. april, etter at redningsmannskaper, inklusive spesialister fra Oslo brann- og redningstjeneste, søkte inne i det sammenraste bygget. VG: Én hentet ut av sammenrast bygg, 3. april 2008 Dagen etter ble enda en av de savnede hentet ut fra restene av bygget. Sunnmørsposten: Offer nummer to hentet ut , 4. april 2008 7. april ble den tredje omkomne hentet ut. Aftenposten: Tredje omkomne funnet, 7. april 2008 18. april ble den siste av de omkomne hentet ut av ruinene. Aftenposten: Den siste omkomne hentet ut, 18. april 2008

Økonomiske tap
Forsikringsselskapet If, som hadde forsikringen på bygget, uttalte 27. mars at de estimerte sine egne kostnader til mellom 60 til 70 millioner kroner, men at totalkostnadene kunne komme opp i 100 millioner kroner. Sunnmørsposten: Skader for over 100 millioner kroner , 27. mars 2008

Årsak
Geolog og rasekspert Lars Harald Blikra fra Norges geologiske undersøkelse (NGU) i Trondheim uttalte til media at frostsprengning i sprekker i fjellet bak bygget kan ha utløst raset. Steinar Trygstad, byggteknisk konsulent i Rambøll Norge, sa til TV 2 at også han trodde at raset skyldes frostsprengning. Nettavisen: Været kan ha utløst blokkollapsen , 26. mars 2008 Berggrunnen i Ålesund er ikke kartlagt i detalj, men NGU hadde tidligere definert området rundt Fjelltunveien som rasfarlig.  Bergens Tidende: Har utviklet seg over tid, 26. mars 2008

Raset som flyttet blokka flere meter fremover, er av fylkesgeologen i Møre og Romsdal, Einar Anda, estimert til å være på 1000 m³.

Ansvar
Geolog Geir Bertelsen fra Geo Bergen AS fortalte til media etter raset at han før bygget ble bygget, rådet utbyggerne av den sammenraste blokken i Ålesund til å sprenge vekk og fjerne det berget som raste ned og forårsaket kollapsen. «En del av den sprekken som har rast ut var synlig. Jeg anbefalte dem å sprenge bort en del av fjellet og skrev at det som sto igjen måtte sikres med bolter», sa Geir Bertelsen til Nettavisen. Bertelsen var ikke kjent med hva som faktisk ble utført av sikring på tomten. Aftenposten: Geolog advarte mot ras, 26. mars 2008

Rambøll Norge nektet samme dag som ulykken å offentliggjøre geologirapporten som viste at fjellet bak katastrofeblokken i Ålesund var rasfarlig, med bakgrunn i at firmaet ville ha tid til å gå igjennom denne selv først. Nettavisen: Hemmeligholder geologirapport , 26. mars 2008 Nettavisen offentliggjorde senere på dagen rapporten i sin helhet.

Ålesund kommune offentliggjorde 27. mars byggesøknaden for bygget. I søknaden, datert 19. desember 2001, har søkerne arkitektene Solheim & Søvik AS, og tiltakshaver Fjelltunveien 31 AS, krysset av «Ja» på spørsmålet på skjemaet om det foreligger nok sikkerhet mot fare eller vesentlig ulempe som følge av rasfare. Nettavisen: Byggesøknaden: - Ikke rasfare , 27. mars 2008

Offentlig gransking
Statsminister Jens Stoltenberg varslet samme dag som ulykken, at han ville kreve at det ble igangsatt en offentlig gransking for å finne svar på hvordan fjellet kunne rase ut og ødelegge boligblokken. Sunnmørsposten: Varsler gransking av boligkollapsen , 26. mars 2008 «Dette er en veldig alvorlig ulykke som vi må komme til bunns i. Både lokalt og sentralt vil det når redningsarbeidet er ferdig bli igangsatt gransking av ulykken», sa Stoltenberg.

Justisdepartementet og Ålesund kommune bestemte at de vil samarbeide for å granske ulykken i Fjelltunvegen 31. En gruppe skal settes ned for å gå igjennom tragedien i detalj, iflg varaordførene i Ålesund, Lodve Solholm. VG: Ålesund kommune vil granske seg selv, 4. april 2008 Fylkesmannen i Møre og Romsdal på sin side, planlegger en evaluering i septemberav erfaringene fra Ålesundraset og den påfølgende bergingsoperasjonen.

1. september og 2. september 2008 arrangeres det en erfaringskonferanse om Ålesundraset.

Et utvalg gransker ulike forhold rundt raset. Det skal ha ferdig en rapport 17. november 2008.Aftenposten fakta 1. september 2008

Reaksjoner
 Kong Harald og Dronning Sonja sendte et telegram til ordfører Bjørn Tømmerdal, der det stod: «Vi er dypt rystet over nyheten om den tragiske hendelsen som har rammet så mange mennesker og ber Dem viderebringe våre varmeste hilsener til de berørte». Nettavisen: Kongeparet rystet over rastragedien , 27. mars 2008
 Statsminister Stoltenberg uttalte: «Dette er en tragisk ulykke som har rammet lokalsamfunnet. Mine tanker går nå først og fremst til alle som er berørt av ulykken». Nettavisen: Stoltenberg: - Tragisk ulykke , 26. mars 2008
 Fungerende ordfører i Ålesund, Lodve Solholm, uttalte: «Folk reagerer med vantro og er i sjokk alle sammen. Dette er uvirkelig. Selv om vi vestlendinger er vant til å kjenne naturkreftene er det helt utenkelig at noe slikt skal skje» og «Dette vil nok prege byen i lang tid. Selv om vi er 70 000 innbyggere, er det mange som kjenner mange, og mange som kjenner de som er savnet». Aftenposten: Ordføreren: - Vil prege byen i lang tid, 26. mars 2008
 Brannmester Håvard Bakken i spesialgruppa NORSAR uttalte at han mente at ulykken i Fjelltunvegen er den verste av sitt slag i Norge i nyere tid, bare arbeidet i etterkant av jordrasene i Bergen i 2005 kan sammenlignes. «Så vidt jeg kjenner til så har vi i nyere tid aldri hatt en verre situasjon i Norge», sa Bakken. Sunnmørsposten: - Verste brannkatastrofe i nyere tid , 26. mars 2008
 Fylkesmann Ottar Befring sa etter ulykken: «I Ålesund kommunes reguleringsplan fra 1991 ble disse tomtene godkjent for boligformål. Det er et tankekors at en reguleringsplan er gyldig helt til neste gang det lages en ny reguleringsplan, og i denne perioden risikerer man ikke å fange opp for eksempel naturskapte forandringer».
 Stortingsrepresentant Elisabeth Røbekk Nørve (Høyre) var en av naboene til blokken, og kjente selv flere av de savnede. Hun uttalte «Det er helt uvirkelig at noe slikt kunne skje i nærheten her. Det kommer så nært innpå oss blir det helt forferdelig» og «Det er forferdelig tragisk med dem som ikke har blitt funnet. Alle er berørt av dette».  VG: - Alle er berørt av dette, 26. mars 2008
 Fotballspilleren John Arne Riise var sjokkert da han hørte om hendelsen i hjembyen: «Dette er veldig skremmende. Mine tanker går til de pårørende som savner sine kjære».  VG: Riise rystet over tragdie i hjembyen, 26. mars 2008
 Arkitekt Ole Wiksen Wiig uttalte i en artikkel i Teknisk Ukeblad at «Da jeg så snittegningene fra tomten i Ålesund og hvor mye masse som er fjernet, slo det meg at det er grotesk hvor mye energi vi bruker på å skape en tomt som ikke er der» og «Jeg spør meg om det er riktig å skape en tomt i en by hvor det finnes nok av andre ledige tomter». VG: - Skulle aldri vært bygget, 5. april 2008

Se også
 Hatlestad-raset

Referanser

 Eksterne lenker 
Norske medier
  Sunnmørsposten: Her reddes de ut (Video fra de dramatiske minuttene etter at boligblokka i Fjelltunvegen 31 kollapset natt til onsdag. (MMS-video) )
  Aftenposten: Bilder og rapport fra boligkollapsen
  Dagbladet: Problemer med boret
  VG: Borer seg inn til propantank

Internasjonal omtale
  BBC News: Building collapses in west Norway
  CNN: 5 feared dead in Norway apartment collapse 
  Xinhuanet: Five feared dead after building collapses in Norway

Kategori:Ras i Norge
Kategori:Ålesunds historie
Kategori:Hendelser i 2008